สวัสดีค่ะพอดีหนูมีอะไรกับแฟนตอนเวลาประมาณ ตี2-3 ของวันที่12 แล้วมีอะไรอีกครั้งวันที่13 หลั่งใน แฟนให้กินยาคุมฉุกเฉินชนิดเดียววันที่13ช่วง18.30น. แล้วมีซ้ำวันที่14 ประมาณ5ทุ่ม-เที่ยงคืน ซึ่งยาที่ทานสามารถควบคุมได้มั้ยค่ะ และอยากทราบว่ามีความเสี่ยงที่จะท้องมั้ย
สวัสดีค่ะ หากได้มีเพศสัมพันธ์วันที่ 12 ส.ค. เวลา 2.00-3.00 น. และมีครั้งในวันที่ 13 ส.ค. แล้วได้ทานยาคุมฉุกเฉินไปวันที่ 13 ส.ค. เวลา 18.30 น. เท่ากับได้ทานภายในช่วง 12-24 ชั่วโมงนับจากที่ได้มีเพศสัมพันธ์ครั้งแรกไป ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ส่วนการที่มีเพศสัมพันธ์อีกครั้งในวันที่ 14 ส.ค. เวลา 23.00-24.00 น. ซึ่งเลย 12 ชั่วโมงหลังจากที่ได้ทานยาคุมฉุกเฉินไปแล้ว ฤทธิ์ของยาก็จะหมดลงไปแล้วค่ะ จึงไม่สามารถช่วยป้องกันการตั้งครรภ์ได้ ดังนั้น อาจต้องทานยาคุมฉุกเฉินไปใหม่อีกครั้งค่ะ ซึ่งสามารถที่จะทานได้อยู่ในวันนี้ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ค่ะ